YJK-E seba rayraşîyayîşê 11ê çeleyî yê Parisî vengdayîşê tewrbîyayîşî kerd û vat: ''Ma venga pêro cinîyan danê ke bi beşdarîya nê rayraşîyayîşî kiştoxan ra hesab bipersê."
Têgêrayîşê Cinîyan ê Kurdan ê Almanya (YJK-E) eşkerayîyêka nuştekîye weşanaye û vat : "9ê çeleyê 2013î de embazê ma Sakîne Cansiz, Fîdane Dogan û Leyla Şaylemez paytextê Fransa Paris de ameyî qetilkerdene. Serrgêra 7. ya qetilkerdişê înan de ma hêrsê cinîyan ê rayberan bi heskerdiş, hurmet û hesretêkê pîlî yad kenê û kiştoxan şermezar kenê.
Embaza ma Sakîne Cansiz seba ma pêroyînan temsîla manewîyatî, estbîyayîşî, xoverdayîşî û hêvî ya. A her tim bîye raybere. Bi tewîrê xo yê Zîndanê Amedî her tim do ma rê biba meşaleya xoverdayîşî. Rojbîne bi enerjîyê xo yê cuye, Leyla bi coşê xo yê ciwanan bibê qetîkerdişê serkewtişî yê têkoşînê azadîye.
Ma 11ê çeleyî de roja şemeyî de Paris de bibê û reyna kiştoxan ra hesab bipersê. Ma venga cinîyan danê ke tewrê rayraşîyayîşî bibê û seba edaletî kiştoxan ra hesab bipersê.''
